Goreyê xebera Rojnewsî cerganê Roje yê PDKyî ke herêma Akrê ya Başûrê Kurdîstanî de, noqtayêka kontrolî de ciwanêkê eşîra Zêbarîyî remnayo. Dîya zanayene ke nameyê ciwanî Samîr Nasîh Îbrahîm o û ciwan bajarekê Dinartî ra yo.
Goreyê agahîyan ciwan teslîmê 'yewinanê antî-terorî' ameyo kerdene. Çimeyanê herêmîyan pare kerd ke cerganê Roje nasnameyê ci ra semed ciwan Nasîh remnayo.
Heman çimeyan îfade kerd ke PDK herêma Behdînanî de xîret keno ke bi bahaneyanê cîyayan hemwelatîyan biremno.
